text: Motorvej spærret efter alvorlig ulykke med spøgelsesbilist
  08 april 2017 kl. 04.00
  Den sønderjyske motorvej var i næsten tre timer spærret i nordgående retning ved Rødekro efter alvorlig ulykke med spøgelsesbilist. 
  Den sønderjyske motorvej var i de tidlige morgentimer lørdag spærret i nordgående retning ved Rødekro på grund af alvorlig færdselsulykke i forbindelse med spøgelsesbilist.
  - Der er efter alt at dømme tale om en spøgelsesbilist, der er kørt sydpå i det nordgående spor. Spøgelsesbilisten er kørt frontalt ind i en lastbil, og efterfølgende er en varevogn kørt op bag i lastbilen, siger vagtchef Henrik Sønderskov fra Syd- og Sønderjyllands Politi til TV SYD.
  Ifølge politiet er der ingen alvorligt tilskadekomne ved ulykken.
  Politiet modtog alarmopkaldet klokken 5.26, og først efter klokken 08 kunne motorvejen atter åbnes i fuldt omfang.
  Mens oprydningen stod på, blev trafikken i nordgående retning ledt af den sønderjyske motorvej ved afkørsel 72 og sendt ud på en alternativ rute.
  MTV E45 nordgående er igen åbnet ved Rødekro - vi er færdige på stedet. Der er ingen alvorlige tilskadekomne. #politidk
  
  